
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 2764 τ.μ. στρεμμάτων, στη θέση 
«Πάτα» της κοινότητας Μεσούντας Ν. Άρτας. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση πραγματοποίησης μεταφοράς συντελεστή δόμησης ακινή¬ 
του που βρίσκεται εντός του ρυμοτομικού σχεδίου Δήμου Ηρα¬ 
κλείου (Ν. Αττικής).... 

ΑΠΟΦΑΣΕΙΣ 

'ροποποίηση του εγκεκριμένου ρυμοτομικού σχεδίου του δήμου 
Αθηναίων (Ν. Αττικής). 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

.ριθ. 243 

'.ήρυξη αναδασωτέας έκτασης 2764 τ.μ. στρεμμάτων, στη θέση 
«Πάτα» της κοινότητας Μεσούντας Ν. Άρτας. 

Η ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις των άρθρων 38 και 41 του Ν. 998/79 και 117 του 
Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
. και ειδικότερα: 

1 . α) του άρθρου 41 παρ. 1, β) του άρθρου 38 παρ. 1, γ) του άρθρου 
' 34 παρ. 4." 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την.πρόταση της Δ/νσης Δασών Άρτας για κήρυξη 

αναδασωτέας έκτασης που εκχερσώθηκε παράνομα από τον Άγγελο θ. 

2 Ντζουβάρα, αποφασίζουμε: 

Κηρύσσουμε αναδασωτέα με σκοπό την αποκατάσταση της βλάστη¬ 
σης που καταστράφηκε από την παράνομη εκχέρσωση τον Νοέμβριο του 
1991 έκταση εμβαδού 2764 τ.μ. στρεμμάτων που βρίσκεται στη θέση 

3 «Πάτα» της Κοινότητας Μεσούντας. ' 

Προσδιορίζεται από τα στοιχεία ΑΒΓΔΕΖ και έχει όρια: 
Ανατολικά: Δάσος ελάτης. 

Δυτικά: Δάσος με αγριοφουντουκιές. 

Βόρεια: Δάσος με αγριοφουντουκιές. 

• Νότια: Αγρόκτημα με καστανιές του ίδιου, όπως φαίνεται στο συνημ¬ 
μένο διάγραμμα που αποτελεί αναπόσπαστο μέρος της απόφασης αυ¬ 
τή 1 !· 

Η απόφαση αυτή να δημοσιευθεί στην Εφημερίδα της Κυβερνήσεως. 
Άρτα, 21 Ιανουάριου 1992 
Η Νομάρχης 

ΑΓΑΘΗ ΓΙΑΠΡΟΤ - ΑΛΕΞΑΝΔΡΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ.Γ 94569 (2) 

Εγκριση πραγματοποίησης μεταφοράς συντελεστή δόμησης ακινήτου 

που βρίσκεται εντός του ρυμοτομικού σχεδίου Δήμου Ηρακλείου (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ» (Α' 58). 

2. Τις ^ατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» όπως τρο¬ 
ποποιήθηκε με το 367/1987 Π. Δ/γμα (Α' Τ53). 

4. Τις διατάξεις των άρθρων 2,3 και 7 του Ν. 1032/1980 «Περί συ-. 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την από 13.12.1990 (Α.Π..ΥΠΕΧΩΔΕ: 81167/13.12.1990) 
αίτηση του Αναστασίου Μόρτογλου και Γεωργίου Γαρυφαλλάκη. 

7. Την 265/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 31522/5.7.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

9. Το 460/9.7.1991 Υπηρεσιακό Σημείωμα της Διεύθυνσης Οικο¬ 
δομικών και Κτιριοδομικών Κανονισμών, με πρόταση του Υπουργού 
Περιβάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση α) μέρους της μεταφοράς του συ¬ 
ντελεστή δόμησης που εγκρίθηκε με το από 11.12.1989 Π. Δ/γμα (Δ' 
13/1990) από το βαρυνόμενο ακίνητο που βρίσκεται εντός του ρυμοτο¬ 
μικού σχεδίου Αθηνών, επί της οδού Μάρκου Μπότσαρη αρ. 20, για το 
οποίο έχει εκδοθεί ο 2372/1991 σχετικός τίτλος δικαιώματος μεταφο¬ 
ράς συντελεστή δόμησης στο όνομα των Αναστασίου Μόρτογλου και Γε¬ 
ωργίου Γαρυφαλλάκη και β) μέρους της μεταφοράς του συντελεστή δό¬ 
μησης που εγκρίθηκε με το από 7.3.1990 Π. Δ/γμα (Δ' 204/1990) 
από το βαρυνόμενο ακίνητο που βρίσκεται εντός του ρυμοτομικού σχε¬ 
δίου Αθηνών, επί των οδών Αγίας Λαύρας και Μητσάκη, για το οποίο 
έχει εκδοθεί ο 2373/1991 σχετικός τίτλος δικαιώματος μεταφοράς συ¬ 
ντελεστή δόμησης στο όνομα των Αναστασίου Μόρτογλου και Γεωργίου 
Γαρυφαλάκη, σε άλλο ακίνητο (ωφελούμενο) που βρίσκεται εντός του 


ρυμοτομικού σχεδίου Δήμου Ηρακλείου (Ν. Αττικής) και ειδικότερα επί 
της οδού Ασπασίας και Πλατ. Αγ. Τριάδας, όπως το ωφελούμενο ακί¬ 
νητο φαίνεται με στοιχεία ΑΒΓΔΕΖΗΘΙΚΛΑ στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικ&ν Εφαρμογών με την 94569/1991 πράξη 
του και που αντίτυπό του σε φωτοσμίκρυνησ δημοσιεύεται με το παρόν 
διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσημη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης είναι 222,65 τ.μ. που αντιστοιχεί σε 72,24 τ.μ. 
του με στοιχείο (α) περιγραφομένου στην προηγούμενη παράγραφο βα- 
ρυνομένου ακινήτου και σε 121 τ.μ. του με στοιχείο (β) περιγραφομένου 
στην ίδια παράγραφο ακινήτου. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α) Εμβαδόν οικοπέδου: 751 τ.μ. 

β) Ποσοστό κάλυψης: 70% , 

γ) Συντελεστής δόμησης: 1,5 

δ) Μέγιστο επιτρεπόμενο ύψος του ανεγερθησομένου κτιρίου = δέκα 
οκτώ μέτρα και 5 εκατοστά του μέτρου (18,5 μ.). 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 94569/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

1. Ακυρώνεται ο 2372/1991 ονομαστικός τίτλος δικαιώματος με¬ 
ταφοράς συντελεστή δόμησης. 

2. Εγκρίνεται η χορήγηση νέου τίτλου δικαιώματος μεταφοράς δό¬ 

μησης, σε αντικατάσταση του 2373/1991 τίτλου, στο όνομα των Ανα¬ 
στασίου Μόρτογλου και Γεωργίου Γαρυφαλλάκη για το υπολειπόμενο 
και μη χρησιμοποιηθέν εμβαδόν 1,66.τ.μ. (73,9. τ.μ. - 72,24 τ.μ. = 
1,66 τ.μ.) από ορόφους. . . 

Άρθρο 3 .. 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. . _ 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

. ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

I . ) . 

ΑΠΟΦΑΣΕΙΣ 

Αριθ. 1655/212 (3) 

Τροποποίηση του εγκεκριμένου ρυμοτομικού σχεδίου του δήμου Αθη¬ 
ναίων (Ν. Αττικής). 

Ο ΥΠΟΥΡΓΟΣ 

ΠΕΡΙΒ/ΙΜΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 70 του Ν. Δ/τοςτης 17.7.1923 
«Περί σχεδίων πόλεων κ.λπ.» (Α' 228) όπως μεταγενέστερα τροποποιή¬ 
θηκαν και συμπληρώθηκαν. 

2. Τις διατάξεις του 842/1980 Π. Δ/τος «Περί απλουατεύσεως της 
διαδικασίας κατά την έκδοσιν διοικητικών τινών πράξεων ατομικού χα¬ 
ρακτήρας κ.λπ.» (Α' 208). 

3. Τις διατάξεις του άρθρου 2 παρ. α' του Π. Δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες» (Α' 70).- 

4. Το 3570/1172/31.1.1991 έγγραφο της Δ/νσης Πολεοδομικού 
Σχεδιασμού προς το Δήμο Αθηναίων για τήρηση της νόμιμης διαδικα¬ 
σίας και ότι η προθεσμία του άρθρου 31 παρ. 2 του Π. Δ/τος 323/ 
1989 «κωδικοποίηση σε ενιαίο κείμενο νόμου με τίτλο «Δημοτικός και 
Κοινοτικός Κώδικας» των ισχυουσών διατάξεων του Δημοτικού και 
Κοινοτικού Κώδικα, όπως τροποποιήθηκαν και συμπληρώθηκαν (Α 
146), πέρασε άπρακτη. 


5. Τις 30/1991 και 373/1991 γνωμοδοτήσεις του κεντρικού Συμ¬ 
βουλίου Χωροταξίας, Οικισμού και Περιβάλλοντος, αποφασίζουμε: 

Άρθρο 1. 

1. Εγκρίνεται η τροποποίηση του ρυμοτομικού σχεδίου Αθηνών στο 
τμήμα της πόλης, που έχει χαρακτηριαθεί ως παραδοσιακό με το από 
21.9.1979Π. Δ/γμία (ιστορικό κέντρο) (Δ’ 567) και ειδικότερα στο οι¬ 
κοδομικό τετράγωνο 19, που βρίσκεται στην περιοχή του ανισόπεδου 
κόμβου Αχιλλέως - Κων/πόλεως με μετατόπιση των οικοδομικών και 
ρυμοτομικών γραμμών και την μετατροπή τμήματος πεζοδρόμου και 
κοινοχρήστου χώρου σε οικοδομήσιμο και την έγκριση πεζοδρόμου, 
όπως οι ρυθμίσεις αυτές φαίνονται στο σχετικό χρωματισμένο πρωτό¬ 
τυπο διάγραμμα σε κλίμακα 1:500, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 1655/1992 
πράξη του και που αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 


ΤΡΟΠΟΠΟΙΗΣΗ Τ0Τ ΕΓΚΕΚΡΙΜΕΝΟΥ ΡΥΜ0Τ. ΣΧΕΔΙΟΥ 
ΑΘΗΝΩΝ ΣΤΗΝ ΠΕΡΙΟΧΗ ΤΟΥ ΑΝΙΣΟΠΕΔΟΥ ΚΟΜΒΟΥ 
ΑΧΙΛΛΕΠΣ- ΚΩΝΣΤΑΝΤΙΝΟΥΠΟΛΕΩΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




